Trefniadau meddygol grŵp 2

Mae'r Adran Drafnidiaeth yn ymwybodol o'r anawsterau presennol o ran cael adroddiadau archwiliadau meddygol, a ddefnyddir ar gyfer hawliadau Cerbydau Nwyddau Trwm a gyrwyr bysiau Grŵp 2, y mae llawer o awdurdodau trwyddedu tacsis a cherbydau hurio preifat hefyd yn cynnal eu hasesiadau yn seiliedig arnynt.

Dros dro, mae'r Llywodraeth wedi llacio'r gofyniad i yrwyr bysiau a lorïau gyflwyno adroddiad meddygol gan feddyg er mwyn adnewyddu eu trwydded. Gan fod gofynion meddygol Cyngor Bwrdeistref Sirol Pen-y-bont ar Ogwr yn adlewyrchu gofynion Grŵp 2 DVLA, bydd y llacio hwn hefyd yn berthnasol i yrwyr tacsis a cherbydau hurio preifat y mae angen adroddiad meddygol arnynt i adnewyddu eu trwydded yn y cyfnod yn arwain at 30 Mehefin 2020.

Bydd gofyn i'r gyrrwr lenwi ffurflen hunan-ddatganiad a fydd yn cael ei chofnodi yn y lle cyntaf ar y gronfa ddata gan nodi y bydd yn dod i ben dri mis o’r dyddiad y cafodd ei chymeradwyo. Caiff y broses hon ei hadolygu yn unol â chanllawiau'r Llywodraeth ar y cyfyngiadau cymdeithasol a hunanynysu a chaiff y dyddiad ei ymestyn os bydd angen.

Er mwyn bod yn gymwys ar gyfer y llacio, NI DDYLAI’R gyrrwr fod ag unrhyw gyflyrau iechyd hysbysadwy presennol.

Dylai'r gyrwyr hynny y mae angen archwiliad meddygol arnynt lenwi'r ffurflen hunan-ddatganiad a'i dychwelyd gyda'u cais.

Bydd hyn yn gymwys i drwyddedau sy’n para am un flwyddyn yn unig i gyd-fynd â phroses y DVLA.